open-index/open-wikipedia-markdown huggingface dataset:
Aidis Kruopis

**Aidis Kruopis** (g. 1986 m. spalio 26 d. Utenoje) – Lietuvos dviratininkas, Lietuvos plento čempionato grupinių lenktynių III vietos laimėtojas. Tarptautinių varžybų nugalėtojas bei prizininkas, Lietuvos olimpinės rinktinės kandidatas.

Aidžio Kruopio komandos:

* 2007 m. – Klaipėda – Splendid Cyclingteam, 
* 2008 m. – Ulan, 
* 2009 m. – Team Piemonte, 
* 2010 m. – Palmans – Cras , 
* 2011 m. – Landbouwkrediet, 
* 2012 m. – Orica-GreenEDGE, 
* 2013 m. – Orica-GreenEDGE, 

## Didžiausios pergalės

2005 m.:
* 3 vieta komandinėse persekiojimo lenktynėse Europos U-23 treko čempionate, Fiorenzuola (Italija).
2006 m.:
* 3 vieta komandinėse persekiojimo lenktynėse Europos U-23 treko čempionate, Atėnai.
2007 m.:
* 1 vieta *Tweedaagse van de Gaverstreek* lenktynių 3 etape, Belgija.
* 1 vieta *Ronde van de Provincie Antwerpen* lenktynėse, Belgija.
2008 m.:
* 2 vieta lenktynėse „Penki Maskvos žiedai“, Maskva.
2009 m.:
* 1 vieta *Internatie Reningelst* lenktynėse, Belgija.
* 1 vieta *Lokeren* lenktynėse, Belgija
* 1 vieta *Izegem* lenktynėse, Belgija
* 1 vieta *Hooglede* lenktynėse, Belgija
2010 m.:
* 3 vieta Lietuvos elito plento čempionate, Panevėžys
* 1 vieta *Heistse Pijl* lenktynėse, Belgija
* 1 vieta *GP Nobel Reizen* lenktynėse, Belgija
* 1 vieta *Buggenhout* lenktynėse, Belgija

## Šaltiniai

## Nuorodos

* Plentų dviračių sportininkai: Aidis Kruopis
* Aidis Kruopis (''cyclingarchives.com'') 
* Aidis Kruopis (''landbouwkrediet-cycling.be'')
Džounsai

**Džounsai** () – 2009 m. JAV sukurta drama, kurioje pagrindinius vaidmenis atlieka Deividas Duchovnis ir Demi Mūr.

## Pagrindiniai aktoriai
: *Aktorius – vaidmuo*
* David Duchovny – Styvas Džounsas 
* Demi Moore – Keitė Džouns
* Amber Heard – Džen Džouns
* Ben Hollingsworth – Mikas Džounsas
* Gary Cole – Laris Simonsas
* Glenne Headly – Samer Simons
* Lauren Hutton – KC (Džounsų viršininkė)

## Turinys

Styvas ir Keitė Džounsai atrodo esanti ideali šeima: du vaikai, puikus namas, automobiliai, nerūpestingai leidžiami pinigai, tačiau visa tai netikra. Iš tiesų Džounsai – tam tikra marketingo forma: jie atsikrausto į naują miestelį, užmezga pažintis, įsilieja į vietos bendruomenę ir, atrodydami esanti tobula šeima, nenorom skatina aplinkinius sekti jų pavyzdžiu, vartoti tokias pat prekes, įsigyti tokias pat prabangos prekes, drabužius ir panašiai. Žinoma, toks darbas nėra paprastas, nes jų pasiekti rezultatai nuolatos tikrinami ir, esant nepakankamam augimui, prastai pasirodantis narys gali netekti vietos komandoje.

Naujoje vietoje šeima greitai įsilieja į vietinį gyvenimą, tačiau Styvo rodikliai yra prasčiausi, todėl viršininkė KC jam suteikia 2 mėnesius pasitaisyti. Pastarasis vis labiau įsimyli savo netikrą žmoną, tačiau Keitei rūpi tik pardavimų rodiklių pagerinimas. Stengdamasis patraukti jos dėmesį, Styvas ima labiau stengtis ir netrukus pasiekia geriausių rezultatų „šeimoje“. Be to, bendraudamas su kaimynu Lariu jis tariasi atradęs tikrą draugą.

Tuo tarpu šeimoje kyla problemų: Džen susideda su vietiniu turtuoliu ir tariasi atradusi laimę, tačiau šis ją meta, o Mikas prisipažįsta esąs gėjus. Be to, šeima susidomi policija, nes Miko organizuotame paauglių vakarėlyje vartojamas alkoholis, o viena mergina apgirtusi padaro avariją.

Tuo metu, kai Styvo ir Keitės santykiai pamažu tampa artimi, paaiškėja, kad Laris, stengdamasis prilygti naujajam draugui ir kaimynui bei pirkdamas naujus daiktus ir mašinas, įlenda į skolas. Jo savižudybė paskatina Styvą viešai prisipažinti, kad Džounsų šeimos gyvenimas yra netikras, tačiau jis nesulaukia palaikymo. Kiti 3 „šeimos“ nariai skubiai išvažiuoja, jų namas iškraustomas, tačiau KC palieka jam galimybę persigalvojus grįžti.

Styvas, negalėdamas pamiršti Keitės, leidžiasi jos ieškoti ir galiausiai randa naują Džounsų šeimą, kurioje jo vietą užėmęs kitas vyras.
Utenio stadionas

**Utenio stadionas** – įvairios paskirties stadionas Utenos miesto šiaurinėje dalyje, daugiausia naudojamas futbolo varžyboms. Stadiono talpa – 3000 žiūrovų. Namų rungtynes stadione žaidžia futbolo klubas FK Utenis vyrai ir MFK Utenis merginos. Vyksta lengvosios atletikos varžybos. Stadione vyko 3 Lietuvos futbolo taurės finalai (2003, 2014, 20019 m.).

## Istorija

Senasis „Utenio“ stadionas buvo pastatytas 1948 m., naujasis 3000 vietų stadionas pastatytas 1972 m. 1988 m. rugsėjo 25 d. stadione vyko pirmasis Lietuvos persitvarkymo sąjūdžio organizuotas mitingas Lietuvoje.

2013 m. stadionas rekonstruotas ir pritaikytas lengvosios atletikos varžyboms.

## Finalai

### 2003 m.

2003 m. spalio 18 d. LFF taurės finale žaidė Vilniaus „Žalgiris“ ir Panevėžio „Ekranas“. Vilniaus „Žalgiris“ nugalėjo rezultatu 3–1. Vilniečiams įvarčius pelnė Mindaugas Grigalevičius, Igoris Steško (iš 11 m baudinio) ir Artūras Steško. Priešpaskutinę pagrindinio laiko minutę ekraniečiams įvartį pelnė Povilas Lukšys.

### 2014 m.

2014 m. gegužės 17 d. vyko LFF „Druskininkų Hermio“ finalinės varžybos tarp Vilniaus „Žalgirio“ ir Gargždų „Banga“. Žalgiris rungtynes laimėjo 2–1. Vilniečiams įvarčius pelnė Jakub Wilk ir Linas Pilibaitis, Gargždų komandai – Evaldas Grigaitis.

### 2019 m.

2019 m. rugsėjo 29 d. stadione įvyko LFF taurės finalas.

## Galerija

Utenio stadionas.JPG|Stadiono prieigos
Utena, stadionas.JPG|Įėjimo vartai


## Šaltiniai

## Nuorodos

* Nuotraukų galerija
* utenosutenis.lt: Utenio stadionas
* Soccerway.com
Sebastian Giovinco

**Sebastianas Džiovinko** (g. 1987 m. sausio 26 d.) – buvęs profesionalus Italijos futbolininkas, žaidęs puolėjo pozicijoje. Nuo 2011 iki 2015 m. S. Džiovinko žaidė Italijos vyrų futbolo rinktinėje.

## Karjera
Nuo 2006 iki 2015 m. su keliomis pertraukomis atstovavo Juventus FC. 

2015 m. persikėlė į Kanadą ir prisijungė prie Toronto FC komandos. Pirmo sezono metu per 33 rungtynes pelnė 22 įvarčius, atliko 16 rezultatyvių perdavimų ir tapo Major League Soccer auksinio batelio savininku, nugalėjo MLS naujoko ir geriausio lygos žaidėjo rinkimuose. 

2019 m. pradėjo žaisti Saudo Arabijos Al-Hilal FC klube. Jame per 57 rungtynes pelnė 12 įvarčių.

2022 m. pradžioje laikinai sugrįžo į Italijos futbolą, kai pasirašė pusės metų sutartį su UC Sampdoria klubu.

## Dalyvavimas čempionatuose

|}

## Išnašos

## Nuorodos
*
Škotijos aukštumos

**Škotijos aukštumos** (, ) – istorinis Škotijos regionas. Didysis Glenas atskiria pietryčių Grampiano kalnus nuo šiaurės vakarų aukštumos. Škotų gėlų kalba vietovė *A' Ghàidhealtachd* reiškia „gėlų vietą“, įskaitant Vakarų salas. Vietovė yra retai apgyvendinta dėl kalnagūbrių ir didžiausio Britų salose Ben Nevio kalno. Iki XIX amžiaus regiono gyventojų skaičius buvo žymiai didesnis, bet dėl pramonės perversmo masinė migracija į urbanistines vietas padarė teritoriją rečiausiai apgyvendinta Europoje. Vidutinis gyventojų tankumas regione ir salose yra mažesnis nei Švedijoje, Norvegijoje, Papua Naujoje Gvinėjoje ar Argentinoje.

Hailando savivaldybė yra administracinis centras beveik viso regiono, kurio sostinė – Invernesas. Regiono teritorija įeina į tokius administracinius suskirstymus kaip Aberdynšyras, Angusas, Argailas ir Bjutas, Morėjus, Pertas ir Kinrosas bei Stirlingas. Nors Arano sala priklauso Šiaurės Eršyrui, taip pat įeina į Škotijos aukštumų regioną.

## Galerija

Vaizdas:Loch Long.jpg|Loch Longas
Vaizdas:Inverness view 3.jpg|Invernesas, administracinė regiono sostinė
Vaizdas:Glenfinnan Viaduct.jpg|Glenfinano viadukas


## Nuorodos
* Am Baile – Hailando istorija ir kultūra
Jane Krakowski

**Jane Krakowski** (g. 1968 m. spalio 11 d. Parsipanyje, Naujajame Džersyje, JAV) – amerikiečių aktorė ir dainininkė. Geriausiai žinoma už savo pasirodymus įvairiuose Brodvėjaus miuzikluose, taip pat už vaidybą televizijos serialuose „Ally McBeal“ ir „30 Rock“.

Aktorė dažnai atlieka įvairius pasirodymus teatre. 2003 m. už darbą Brodvėjaus teatro miuzikle „Nine“ Jane Krakowski laimėjo „Tony“ apdovanojimą, taip pat keletą kitų apdovanojimų. Gerai kritikų įvertinta buvo ir už pasirodymą miuzikle „Guys and Dolls“.

Kaip televizijos aktorė Jane Krakowski debiutavo muilo operoje „Search for Tomorrow“. Pradėjo 1984 m. ir pasiliko vaidinti iki pat paskutinės muilo operos serijos 1986 m. Už vaidybą buvo nominuota dviem „Emmy“. Yra atlikusi keletą epizodinių vaidmenų serialuose „Frasier“, „Law and Order: SVU“, „The Simpsons“.

Televizijoje geriausiai žinoma iš NBC komedijos „30 Rock“, kuriame atliko Dženos Maroney vaidmenį. Už tai aktorė buvo tris kartus nominuota prestižiniam „Emmy“ apdovanojimui kaip geriausia antraeilė aktorė. 1999 m. Jane Krakowski taip pat buvo nominuota „Auksinio gaublio“ apdovanojimui už Elaine Vassal vaidmens atlikimą seriale „Ally McBeal“.

Jane Krakowski vaidina ir kine, yra atlikusi daugiausiai antraeilius vaidmenis. Žymiausi filmai, kuriuose vaidino aktorė – „Fatal Attraction“ (1987), „A Christmas Carol“ (2004), „Open Season“ (2006).
Angelė Rupšienė

**Angelė Rupšienė (Jankūnaitė)** (g. 1952 m. birželio 27 d. Vilniuje) – buvusi krepšininkė, trenerė, viena tituluočiausių Lietuvos sportininkių.

A. Rupšienė daugiausiai žaidė Vilniaus „Kibirkšties“ komandoje. Tarptautinėse varžybose ji žaidė Sovietų Sąjungos moterų krepšinio rinktinės sudėtyje ir laimėjo Monrealio 1976 m. vasaros olimpinių žaidynių ir Maskvos 1980 m. vasaros olimpinių žaidynių aukso medalius, iškovojo auksą trijuose Europos čempionatuose (1972, 1976, 1978 m.), dviejuose Pasaulio čempionatuose (1971, 1975 m.). 

## Nuorodos

* Angelė Rupšienė Lietuvos sporto enciklopedijoje
* Angelė Rupšienė (''sports-reference.com'')
Raudonasis Baronas (2008 filmas)

**Raudonasis Baronas** () – 2008 m. sukurtas filmas apie legendinį Pirmojo pasaulinio karo vokiečių lakūną Manfredą fon Richthofeną (*Manfred Albrecht [[Freiheras|Freiherr]] von Richthofen*) – Raudonąjį Baroną.

## Pagrindiniai aktoriai
: *Aktorius – vaidmuo*
* Matthias Schweighöfer – Manfredas fon Richthofenas
* Lena Headey – *Käte Otersdorf*
* Til Schweiger – leitenantas Verneris Fosas (*Werner Voss*)
* Volker Bruch – Lotaras Freiheras fon Richtohofenas (*Lothar Freiherr von Richthofen*)
* Maxim Mehmet – leitenantas Frydrichas Šternbergas (*Friedrich Sternberg*)
* Hanno Koffler – leitenantas Lomanas (*Lohmann*)
* Joseph Fiennes – kapitonas Rojus Braunas (*Roy Brown*)

## Apdovanojimai
2008 m. filmas gavo 2 nominacijas Austrijoje teikiamuose „Undine Awards“ apdovanojimuose: Matthias Schweighöfer (Geriausias naujokas) ir Tino Mewes (Geriausias antrojo plano naujokas aktorius).
Richard Garriott

**Ričardas Alenas Gariotas** (; g. 1961 m. liepos 4 d. Kembridže, Anglijoje) – kompiuterinių žaidimų dizaineris ir verslininkas. Geriausiai žinomas kaip „Ultima“ žaidimų serijos pasaulio kūrėjas.

2008 m. spalio 12 d. kaip save finansuojantis kosmoso turistas kosminiu laivu „Sojuz“ nuskrido į Tarptautinę kosminę stotį, kurioje prabuvo 12 dienų.

## Biografija
R. Gariotas gimė Kembridže, Anglijoje, amerikiečių šeimoje ir užaugo *Nassau Bay* mieste, Teksaso valstijoje, JAV. Jo tėvas Ouvenas K. Gariotas (*Owen K. Garriott*) buvo astronautas, kuris dalyvavo „Skylab 3“ ir Space Shuttle „STS-9“ misijose. Teksaso *Clear Creek High School* vidurinėje mokykloje R. Gariotas įtikino mokyklos vadovybę leisti jam įkurti jo paties prižiūrimą programavimo kursą, kuriame jis kūrė fantastinius kompiuterinius žaidimus naudodamasis teletaipo prietaisu. 1977 m. vasarą tėvai R. Gariotą išsiuntė į Oklahomos universiteto septynių savaičių kompiuteristų stovyklą, kur jis gavo pravardę „Britas“, kurią lyg šiol tebenaudoja kaip savo slapyvardį kompiuteriniuose žaidimuose.

### Karjera
1979-ųjų vasarą Gariotas pradėjo dirbti „ComputerLand“ parduotuvėje, kur laisvalaikiu kūrė vaidmenų žaidimą „Akalabeth“. Parduotuvės savininkas pasiūlė pabandyti jį parduoti. Nors jis nepardavė daug kopijų, viena iš jų pateko į bendrovės „California Pacific Computer“ rankas ir ši pasiūlė jam verslo sandorį. Buvo parduota virš 30 000 jo žaidimo kopijų, o jam atiteko po 5 JAV dolerius už kiekvieną parduotą žaidimą. Tų pačių metų rudenį jis įstojo į Teksaso universitetą Ostine.

Ankstyvajame XX a. 9-ajame dešimtmetyje R. Gariotas pradėjo kurti „Ultima“ kompiuterinių žaidimų seriją. Iš pradžių jis programavo su Apple II kompiuteriu. Pirmuosius žaidimo vienetus išleido „California Pacific Computer“, jie buvo pardavinėjami plastikiniuose maišeliuose. Kitą dalį išleido „Sierra On-Line“, kuri vienintelė sutiko juos platinti dėžėmis. Maždaug tuo metu, kai jis užbaigė trečiąjį serijos žaidimą, žaidimai buvo susilaukę tokio pasisekimo, kad Gariotas (kartu su broliu Robertu) įkūrė savo bendrovę „Origin Systems“, kuri ėmėsi platinti jo žaidimus.

1992 m. rugsėjį R. Gariotas pardavė „Origin“ bendrovei „Electronic Arts“ už 30 mln. JAV dol. 1997 m. jis sugalvojo terminą MMORPG, kuris įvardino tuomet dar kylantį žaidimų žanrą, žinomą kaip *[[MUD|graphical MUDs]]*. Vėliau kūrė MMORPG žanro žaidimus bendrovėje „NCsoft“.

2009 m. Gariotas įsteigė bendrovę „Portalarium“, kuri kuria „Ultima“ serijos tęsinį.

### Asmeninis gyvenimas
2011 m. Ričardas vedė Laetitia Garriott de Cayeux ir pakeitė savo pavardę į žmonos. Judviejų vaikas, vardu Kinga, gimė 2012 m. birželio 30 d.

## Išnašos

## Nuorodos

* Oficiali svetainė
Aušra Bimbaitė

**Aušra Bimbaitė** (g. 1982 m. spalio 10 d.) – Lietuvos krepšininkė.

2001–2013 m. dalyvavo Lietuvos moterų krepšinio rinktinėje.

## Nuorodos
*Žaidėjos statistika FIBA svetainėje

## Išnašos
Šatobleras

**Šatobleras** () – gyvenvietė Sent Vinsente ir Grenadinuose, Sent Vinsento salos vakarinėje pakrantėje; Šv. Dovydo parapijos administracinis centras. Verčiamasi žvejyba, žemės ūkiu. Greta stūkso Sufriero ugnikalnis, yra krioklių ir senovinės uolų tapybos.
Inon Zur

**Inon Zur** (; g. 1965 m. liepos 4 d.) – Izraelio–JAV kompozitorius. Inon Zur iš pradžių kūrė muziką kino filmams ir televizijai, bet vėliau perėjo prie garso takelių kompiuteriniams žaidimams kūrimo. Per savo karjerą jis sukūrė muziką daugiau kaip 40-čiai kompiuterinių žaidimų, 15-ai televizijos šou, 10-čiai filmų, taip pat daugeliui filmų anonsų.

I. Zur kūriniuose dažniausiai skamba orkestrinė ir chorinė muzikos, kai kuriuose žaidimuose, kaip, pvz., „Prince of Persia“, jis panaudoja egzotiškus muzikos instrumentus, kaip kad arabų fleitos ir dudukas. Jis dažnai bendradarbiauja su Sietlo „Northwest Sinfonia“ orkestru. Dirbdamas su kokiu nors orkestru, Zur dažniausiai pats imasi dirigavimo.

Jo muzikos kūriniai buvo grojami kelete gyvo garso koncertų.

## Diskografija
Žymesni kūriniai:
### Kinas
* *Turbo: A Power Rangers Movie* (1997 m.)
* *Casper: A Spirited Beginning* (1997 m.)
* *Au Pair* (1999 m.)
* *Escaflowne* (2000 m.)

### Televizija
* *Valley of the Dolls* (1994 m.)
* *Big Bad Beetleborgs* (1996 m.)
* *Power Rangers Turbo* (1997 m.)
* *Power Rangers in Space* (1998 m.)
* *Power Rangers Lost Galaxy* (1999 m.)
* *Escaflowne* (2000 m.)
* *Power Rangers Lightspeed Rescue* (2000 m.)
* *[[Digimon]]* (2001 m.)
* *Power Rangers Time Force* (2001 m.)
* *The Bachelor* (2002 m.)
* *Ghost Whisperer* (2007 m.)

### Kompiuteriniai žaidimai
* *Star Trek: Klingon Academy* (2000 m.)
* *Fallout Tactics: Brotherhood of Steel* (2001 m.)
* *Baldur's Gate II: Throne of Bhaal* (2001 m.)
* *[[Icewind Dale II]]* (2002 m.)
* *[[Lineage II]]* (2003/2006 m.)
* *Lionheart: Legacy of the Crusader* (2003 m.)
* *Syberia II* (2004 m.)
* *Crusader Kings* (2004 m.)
* *Men of Valor* (2004 m.)
* *Warhammer 40,000: Dawn of War – Winter Assault* (2005 m.)
* *Prince of Persia: The Two Thrones* (2005 m.)
* *Warhammer 40,000: Dawn of War – Dark Crusade* (2006 m.)
* *EverQuest II* (2006/2007/2010 m.)
* *Naruto: Rise of a Ninja* (2007 m.)
* *Company of Heroes: Opposing Fronts* (2007 m.)
* *[[Crysis]]* (2007 m.)
* *Naruto: The Broken Bond* (2008 m.)
* *Warhammer 40,000: Dawn of War – Soulstorm* (2008 m.)
* *[[Fallout 3]]* (2008 m.)
* *Prince of Persia* (2008 m.)
* *[[Dragon Age: Origins]]* (2009 m.)
* *James Cameron's Avatar: The Game* (2009 m.)
* *Fallout: New Vegas* (2010 m.)
* *[[Dragon Age: Origins – Awakening]]* (2010 m.)
* *Rift* (2011 m.)
* *[[Dragon Age II]]* (2011 m.)
* *The Exiled Realm of Arborea* (2011 m.)
* *Thor: God of Thunder* (2011 m.)
* *Soulcalibur V* (2012 m.)
* *Fallout 4* (2015 m.)

## Išnašos

## Nuorodos
*
Barualjė

** Barualjė** () – gyvenvietė Sent Vinsente ir Grenadinuose, Sent Vinsento salos vakarinėje pakrantėje; Šv. Patriko parapijos administracinis centras. Verčiamasi žvejyba, žemės ūkiu, turizmu.

## Istorija
Barualjė įkurtas prancūzų 1719 m. ir tapo pirmąja europiečių gyvenviete Sent Vinsente. Vėliau miestą užvaldė anglai, jis tapo pagrindiniu cukranendrių auginimo rajono centru. 1898 m. Barualjė buvo sugriautas uragano.
Jonas Pipynė

**Jonas Pipynė** (1935 m. lapkričio 30 d. Biržuose – 1997 m. rugsėjo 23 d. Vilniuje) – buvęs Lietuvos lengvaatletis (bėgikas) ir slidininkas, treniravosi pas Viktorą Barkalają.

## Sporto pasiekimai

J. Pipynė (1500 m bėgime) – penkiskart SSRS čempionas, keturiskart SSRS rekordininkas, SSRS tautų spartakiados nugalėtojas ir Pasaulio jaunimo žaidynių laimėtojas (SSRS rekordas – 3:41,1), 1956 metų Melburno olimpiados dalyvis.

J. Pipynė 1954 m. buvo Lietuvos slidinėjimo čempionas.

Jis buvo pirmas geriausias Lietuvos lengvaatletis. Geriausi lengvaatlečiai pirmą kartą buvo renkami 1957 m. Tame sezone jis 800 m nubėgo per 1:50.0, 1500 m – per 3:41.1 ir 5000 m – per 14:34,6. Jis nugalėjo pasaulio jaunimo žaidynėse Maskvoje, įveikdamas pasaulio rekordininką Stanislavą Jungvirtą ir pasiekdamas 1500 m distancijoje vėliau 30 metų gyvavusį Lietuvos rekordą.

## Šaltiniai

## Nuorodos

* Jonas Pipynė Lietuvos sporto enciklopedijoje
* Jonas Pipynė LRT mediatekoje 
* Jonas Pipynė (''sports-reference.com'')
Didysis ir Mažasis Borsykai

**Didysis Borsykas** ir **Mažasis Borsykas** () arba **Didieji ir Mažieji Barsukai** – smėlio dykynės Kazachstane, į šiaurę nuo Aralo jūros, daugiausia Aktiobės srityje. Išsidėsčiusios paraleliai, Didžiojo Borsyko ilgis – 200 km, Mažojo – 100 km. Būdingas aukštis – iki 100 m.

Smėlynai vietomis pustomi, sudaro barchanus, graubius, kalvagūbrius. Lygiuose ruožuose auga kserofitiniai krūmynai, druskės, efemerai. Tarp gūbrių auga džuzgūnai, smėlinės akacijos, kulkšnės, halimodendrai.

Verčiamasi ganykline gyvulininkyste. Borsykuose yra Šalkaro miestas.

## Šaltiniai
Laju (Sent Vinsentas)

**Laju** () – miestelis Sent Vinsente ir Grenadinuose, Sent Vinsento salos pietvakarinėje pakrantėje; Šv. Andriaus parapijos administracinis centras. Veikia paštas, policijos stotis, biblioteka, mokykla. Apylinkėse yra karibų darytų petroglifų.

## Istorija

Gyvenvietė įkurta XIX a., bet išaugo XX a. pr., kai čia atsikėlė daug gyventojų po Sufriero išsiveržimo.

## Sportas
* Layou FC – futbolo klubas;
* BESCO Pastures United – futbolo klubas;

## Išnašos
Kęstutis Keblys

**Kęstutis Keblys**:

* Kęstutis Keblys (g. 1933) – Lietuvos literatūros tyrinėtojas, daktaras;
* Kęstutis Keblys (g. 1976) – sportininkas olimpietis (akademinis irklavimas).
Tracy Morgan

**Tracy Jamal Morgan** (g. 1968 m. lapkričio 10 d. Bronkse, Niujorke, JAV) – amerikiečių aktorius ir komikas. Labiausiai žinomas iš NBC televizijos šou „Saturday Night Live“ ir situacijų komedijos „30 Rock“, kurioje atliko Treisio Džordano vaidmenį.

2006–2013 m. Treisis Morganas atliko vieną iš pagrindinių vaidmenų seriale „30 Rock“. Vaidino Treisį Džordaną, egocentrišką ir skandalingą išgalvoto televizijos šou „TGS with Tracy Jordan“ pagrindinį aktorių, savotišką savęs parodiją. Personažo atlikimas teigiamai įvertintas kritikų, 2009 m. aktorius buvo nominuotas prestižiniam „Emmy“ apdovanojimui kaip geriausias antraeilis aktorius.

1996 m. Morganas prisijungė prie NBC televizijos šou „Saturday Night Live“ aktorių grupės. Aktorius šou reguliariai vaidino iki 2003 m. Per tuos metus atliko labai daug įvairių vaidmenų, parodijavo keliolika garsių žmonių, įskaitant Samuel Leroy Jackson, Louis Armstrong, Oprah Winfrey ir daugelį kitų.

Morganas 2003 m. turėjo savo televizijos serialą „The Tracy Morgan Show“, tačiau NBC serialo transliaciją nutraukė po pirmo sezono.

2009 m. spalio 20 d. Morganas išleido savo autobiografiją „I Am the New Black“.
Rolandas Jasevičius

**Rolandas Jasevičius** (g. 1982 m. liepos 31 d. Vilniuje) – buvęs boksininkas (pirmo pusvidutinio svorio kat.), olimpietis. 

2006 m. baigė Rygos Baltijos rusų institutą. Boksavosi 1993–2005 m. Treneriai: V. Gaibel (pirmasis), V. Učajevas, V. Bajevas (2000-2005 m.). 

R. Jasevičius buvo 4 kartus Lietuvos čempionu: 2000, 2001, 2002, 2003 m. Europos jaunių (1998 m.,Latvija), Europos (2004 m. Kroatija) čempionatuose iškovojo bronzos medalius. Pasaulio jaunimo čempionato (2000 m., Vengrija), 2004 m. vasaros olimpinių žaidynių Atėnuose dalyvis.

## Nuorodos

* Rolandas Jasevičius Lietuvos sporto enciklopedijoje
* Rolandas Jasevičius (''sports-reference.com'')
Remigijus Lupeikis

**Remigijus Lupeikis** (g. 1968 m. rugsėjo 22 d. Utenoje) – buvęs Lietuvos dviratininkas, treko ir  plento lenktynininkas, Pasaulio vicečempionas, planetos jaunimo čempionas, daugkartinis Lietuvos ir buvusios Sovietų Sąjungos čempionatų nugalėtojas. Baigęs profesionalo dviratininko karjerą, pasuko į verslą, taip pat dirba treneriu.

1986 m. baigė Utenos 5-ąją vidurinę mokyklą, tais metais jam suteiktas TSRS tarptautinės klasės dviračių sporto meistro vardas. Pirmasis jo treneris Utenoje – Vilius Jankauskas. Treniravosi Klaipėdos olimpinio rengimo centre (1984–1994 m.), Lietuvos olimpiniame sporto centre (1995–1997 m.).

## Sporto pasiekimai

Pasaulio jaunimo čempionas 4 km komandinėse treko persekiojimo lenktynėse (1986 m.), TSRS čempionas 4 km persekiojimo lenktynėse treke (1988 m.), 1995 m. Pasaulio treko čempionato Kolumbijoje grupinių lenktynių sidabro medalio laimėtojas. 

1996 m. Atlantos ir  2000 m. Sidnėjaus olimpinėse žaidynėse dalyvavo kaip treko ir plento rinktinės sportininkas, o 2004 m. Atėnuose kaip Lietuvos vyrų treko rinktinės treneris. Atlantos žaidynėse dalyvavo 5 rungtyse (2-oji vieta 4 km persekiojimo lenktynėse treke).

## Įvertinimas

* Už nuopelnus Lietuvos sporte apdovanotas Didžiojo Lietuvos kunigaikščio Gedimino III laipsnio ordinu (1995 m.).
* 1995 m. išrinktas Geriausiu Lietuvos sportininku.

## Šaltiniai

## Nuorodos

* Remigijus Lupeikis (''sports-reference.com'') 
*  Remigijus Lupeikis Utenos krašto enciklopedijoje
Dainius Kairelis

**Dainius Kairelis** (g. 1979 m. rugsėjo 25 d. Utenoje) – Lietuvos dviratininkas, profesionalus plento lenktynininkas, olimpietis, 2008 m. Pekino vasaros olimpinių žaidynių dalyvis.

D. Kairelio komandos:
* 2005 m.: Amore & Vita - Beretta, 
* 2006 m.: Amore & Vita - McDonald's, 
* 2007 m.: Amore & Vita - McDonald's, 
* 2008 m.: Ceramica Flaminia - Bossini Docce
* 2009 m.: Ceramica Flaminia - Bossini Docce

## Sporto pasiekimai

* 2003 m. daugiadienės „Giro d'Italia“ mėgėjų lenktynės – 1 vieta.
* 2006 m. Lietuvos čempionatas Ignalinoje – 1 vieta (grupinės lenktynės).
* Pekino olimpinės žaidynės 2008 m.: grupinėse lenktynėse finišavo 74-tas.

## Nuorodos

* Dainius Kairelis (''sports-reference.com'') 
* Dainius Kairelis (''cyclingarchives.com'') 
* Dainius Kairelis (''cyclingbase.com'') 
* Dainius Kairelis (''minam.lt'')
Jie vadino jį Buldozeriu

**Jie vadino jį Buldozeriu** () – 1978 m. italų sukurta veiksmo komedija, kurioje pagrindinį vaidmenį atliko aktorius Badas Spenceris.

Šioje juostoje pirmą vaidmenį kine sukūrė buvęs Europos bokso čempionas vengras Joe Bugner. Vėliau jis taip pat vaidino Bado Spencerio oponentus filmuose Aš ir hipopotamai bei Badis keliauja į Vakarus.

## Pagrindiniai aktoriai
: *Aktorius – vaidmuo*
* Bud Spencer – Buldozeris  
* Raimund Harmstorf – seržantas Kempferis
* Ottavio Dell‘Acqua – Geris 
* Marco Stefanelli – Tonis 
* Joe Bugner – Orso 

## Turinys

Buvusi amerikietiško futbolo žvaigždė, visų vadinama Buldozeriu, prieš daug metų netikėtai pasitraukė iš sporto ir grįžo į gimtinę, kur tapo jūreiviu. Dabar, po susidūrimo su povandeniniu laivu, Buldozeris priverstas prisišvartuoti uoste, kur tikisi pataisyti laivą ir gauti reikalingas atsargines dalis.

Mieste yra amerikiečių karinė bazė, kurioje tarnaujantys kariai nuolat įsivelia į konfliktus su vietiniais jaunuoliais. Šie, pamatę Buldozerio jėgą, visaip stengiasi išprovokuoti jį prisidėti prie jų ir pamokyti kareivius, tačiau jam tai nerūpi.

Karinėje bazėje jį atpažįsta seržantas Kempferis, kažkada praradęs daug pinigų lažybose dėl varžybų, kuriose Buldozeris nepasirodė, ir atsisako parduoti reikiamas detales. Kol Buldozeris toliau tęsia paieškas, seržanto vadovaujami kariai meta iššūkį vietiniams jaunuoliams: sužaisti amerikietiško futbolo rungtynes, kuriose šiems, kad nugalėtų, pakaks pelnyti bent vieną įvartį.

Jaunuoliai, tikėdamiesi Buldozerio pagalbos, entuziastingai sutinka, tačiau šis yra pažadėjęs sau daugiau niekada nebežaisti, todėl po ilgų dvejonių tampa tik treneriu. Jis netiki, kad komanda gali laimėti, tačiau tikisi šiems įkvėpti pasitikėjimo savo jėgomis ir atpratinti nuo jaunatviškų išdaigų.

Prasidėjus varžyboms tampa aišku, kad kareiviai, specialiai grubiai žaisdami, nori pamokyti jaunuolius. Buldozeris apeliuoja į seržantą Kempferį, bet, nesulaukęs palaikymo ir matydamas, kad varžybos tuoj pavirs muštynėmis, nusprendžia pats eiti į aikštę.
Dylevkas

**Dylevkas** (, ) – gyvenvietė Lenkijos šiaurinėje dalyje, Varmijos Mozūrų vaivadijoje, Ostrudos apskrityje.
Lukas Mugevičius

**Lukas Mugevičius** (g. 1994 m. gruodžio 7 d.) – buvęs Lietuvos tenisininkas, Teniso profesionalų asociacijos reitinge 2017 m. buvo pakilęs iki 390-osios vietos. 2012 m. kovo 19 d. jaunimo reitinge L. Mugevičius buvo pakilęs į 81 vietą.

## Šaltiniai
Nicolas Vallar

**Nikolia Valaras** (*Nicolas Vallar*; g. 1983 m. spalio 22 d.) – Taičio futbolininkas, rungtyniaujantis vidurio gynėjo pozicijoje. Rungtyniauja Taičio klube „AS Dragon“.

1997 m. išvyko į Prancūziją, kur treniravosi „Angers SCO“ futbolo mokykloje. Vėliau rungtyniavo regioninio lygmens prancūzų klubuose, 2006 m. pasirašė sutartį su Portugalijos „Penafiel“, bet jame nesužaidė nei vienų varžybų. Vėliau žaidė Reunjone. 2009 m. grįžo į Taitį.

Nikolia Valaras Taičio rinktinėje debiutavo 2012 m., kai buvo pakviestas į OFC Tautų taurę, kurią vėliau ir laimėjo, buvo išrinktas geriausiu turnyro žaidėju. Dalyvavo 2013 m. FIFA konfederacijų taurėje.

## Laimėjimai
* OFC Tautų taurė: 2012 m.

## Dalyvavimas čempionatuose

|}

## Išnašos

## Nuorodos
*
Daniel Lencina-Ribes

**Daniel Lencina-Ribes** (g. 1977 m. vasario 5 d.) – buvęs profesionalaus teniso žaidėjas iš Ispanijos. Po vedybų su lietuve tenisininke Gabriele Masiliūnaite, jis gavo Lietuvos pilietybę ir žaidė už šios šalies rinktinę. Jis buvo pirmoji Lietuvos teniso raketė 322 savaites ir Daviso Taurės turnyro komandos narys penkerius metus.

## Šaltiniai
Džango 2

**Džango 2** () – 1987 m. italų sukurtas vesternas, vienintelis oficialus 1966 m. pasirodžiusios juostos Džango tęsinys, nors viso yra sukurta daugiau nei 30 juostų, kuriose pagrindinis veikėjas vadinasi Džango.

Kaip ir pirmajame filme, pagrindinį vaidmenį sukūrė Franco Nero. 

## Pagrindiniai aktoriai
: *Aktorius – vaidmuo*
* Franco Nero – Džango   
* Chistopher Connelly – „Šėtonas“ Orlovskis
* Licinia Lentini – grafienė Izabelė 
* Donald Pleasence – Ganas

## Turinys

 

Praėjus daugeliui metų po pirmame filme parodytų įvykių Džango tapo vienuoliu, kurį sugrįžti į žmonių pasaulį priverčia tik žinia apie turimą dukterį Marisol. Atvykęs į prieglaudą, Džango randa ją nusiaubtą, o dukrą su kitomis merginomis – pagrobtą. Sekdamas jų pėdsakais, Džango pats įkliūna „Šėtonu“ vadinamo Orlovskio žmonėms. Pastarasis plaukioja upėmis gariniu laivu, kolekcionuoja retus drugelius ir pakrantėse grobia žmones, kuriuos parduoda kitiems vergvaldžiams arba pristato į savo paties kasyklą, o merginas parduoda viešnamiams.

Atsidūręs kasykloje Džango, padedamas seno škoto, iš jos pasprunka ir keliauja prie savo tariamo kapo, kuriame laiko užkastą garsųjį kulkosvaidį.

Orlovskis, tuo metu susidomėjęs pagrobta grafiene Izabele, sužino, kad vienuolis iš tiesų yra Džango ir sėkmingai paspruko iš kasyklos, siunčia savo žmones į paiešką, nors Džango, ieškodamas dukters, neketina slapstytis ir, keliaudamas duobkasio vežimu, šluoja nuo kelio visus priešus.

Sužinojęs, kad Orlovskis ketina apiplėšti banką, kuriame saugomi senoviniai Montesumos papuošalai, Džango paspendžia spąstus, tačiau pats patenka į nelaisvę, kurioje vėl kalinama ir jo dukra. Orlovskiui išsikėlus į krantą, Džango į pagalbą ateina buvusi šio vergė, kurios vietą dabar užima grafienė Izabelė. Naudodamasi proga, ši nužudo konkurentę ir tikisi viską suverti Džango, tačiau šiam pavyksta išsilaisvinti ir išgelbėti dukrą.

Pasiėmęs kulkosvaidį, Džango skuba į kasyklą, kad išlaisvintų joje dirbančius žmones ir atsiteistų su Orlovskiu.
Baryšas

**Baryšas** () – miestas Rusijoje, Pavolgyje, Uljanovsko srityje, 140 km į pietvakarius nuo Uljanovsko, prie Baryšo upės (Suros intakas). Rajono centras. Yra geležinkelio stotis. Maisto (duonos, paukštienos), statybinių medžiagų, lengvoji (siuvimo), popieriaus pramonė. Yra 1754 m. Šv. Trejybės cerkvė.

## Istorija

Baryšas šaltiniuose minimas nuo XVII a. Išaugo XIX a., kaip gelumbės pramonės centras. 1954 m. Baryšas sujungtas su Gurjevka ir paskelbtas miestu.

## Šaltiniai
Basuto plynaukštė

**Basuto plynaukštė** () – plynaukštė Pietų Afrikoje, Lesoto teritorijoje. Sudaryta iš smiltainio ir skalūnų, padengtų bazaltinės lavos sluoksniu. Būdingas aukštis 2300-3000 m, didžiausias – 3482 m. Išraižyta Oranžinės upės ir jos intakų. Būdinga aukštikalnių varpinių augalų ir krūmokšnių augmenija.

## Šaltiniai
1000 Fires

***1000 Fires*** – vienintelis JAV aktorės, prodiuserės ir režisierės Treisės Lords muzikos albumas, išleistas 1995 m. Billboard „Top Dance/Club Songs chart“ dainų sąraše singlas „Control“ pasiekė 2, o „Fallen Angel“ – 11 vietas.

Dainos „Control“ instrumentinė versija skamba filme „Mortal Combat“.

## Dainos
# „Control“ – 7:10
# „Fallen Angel“ – 4:58
# „Good-N-Evil“ – 6:29
# „Fly“ – 4:08
# „Distant Land“ – 7:07
# „Outlaw Lover“ – 3:58
# „I Want You“ – 6:00
# „Say Something“ – 4:07
# „Father’s Field“ – 5:41
# „Okey Dokey“ – 6:43
Basitčajaus draustinis

**Basitčajaus valstybinis draustinis** () – saugoma gamtos teritorija pietvakarių Azerbaidžane, Zangezūro kalnagūbrio šlaite (~800 m aukštyje), Basitčajaus upės slėnyje.

Įkurtas 1974 m., siekiant išsaugoti unikalias platanų giraites ir natūralius kalnų miškus. Čia auga 1200–1500 metų amžių siekiantys platanai, kurių aukštis yra iki 50 m, kamieno skersmuo iki 4 m. Vidutinis medžių amžius – 170 m.

Po 1990 m. teritorija buvo okupuota Armėnijos, todėl draustinis dabar realiai nefunkcionuoja.

## Šaltiniai
Saulius Vilius

**Saulius Vilius** (g. 1971 m. gruodžio 15 d. Šiauliuose) – alpinistas, daugkartinis Lietuvos ir Baltijos šalių čempionas, buvęs Lietuvos alpinizmo asociacijos prezidentas (2006–2009 m.).

Alpinistas viso atliko apie 70 įkopimų, dalyvavo keliose dešimtyse žygių ir kelionių, buvo daugelio žygių vadovu. 2008 m. vyko į šeštą ekspediciją, kurios metu įkopė į aukštesnį nei 8000 m kalną. Po Vlado Vitkausko jis buvo antrasis Everesto viršūnę pasiekęs (2003 m. gegužės 22 d.) lietuvis ir pirmasis, įkopęs iš šiaurinės Tibeto pusės. 

S. Vilius vadovavo ekspedicijoms:
* į Šišapangmos viršūnę (8027 m) Tibete, 2004 m.
* į Daulagirio viršūnę (Himalajai), 2008 m.
* Dariaus ir Girėno viršukalnės šiaurinės sienos pirmapraėjimas (su Vladu Kalveliu), 2009 m.

## Žymesni įkopimai

* 2002 m.: Lenino viršukalnė, Pamyras – Lietuvos ir Baltijos šalių čempionas.
* 2003 m.: Everestas (per Nepalą ir šiaurinį balną, estų alpinistų ekspedicijos sudėtyje)- Lietuvos ir Baltijos šalių čempionas.
* 2004 m.: Žalgirio viršūnės (Tian Šanis, Kirgizija) šiaurinės sienos pirmapraėjimas (su Mariu Pulkauninku) – Lietuvos ir Baltijos šalių čempionas.
* 2005 m.: Akonkagva (Argentina).
* 2006 m.: Baltijos šalių ekspedicijos vadovas į Gašerbrumo II viršukalnę, (Pakistanas) – Lietuvos ir Baltijos šalių čempionas.
* 2007 m.: Brod Pikas (Pakistanas).
* 2010 m.: Čo Oju (Estijos-Lietuvos alpinistų ekspedicija) – Lietuvos ir Baltijos šalių čempionas.
* 2012 m.: Ekspedicija prie Gašerbrumo I.

Pirmas įkopimas:

* Karaliaus Mindaugo viršūnė (5884 m), Pietvakarių Pamyras (Tadžikija).

## Įvertinimas

* 2003 m. apdovanotas „Fair play“ apdovanojimu ir Gedimino 2 laipsnio ordinu (už sportinius pasiekimus ir Lietuvos vardo garsinimą).
* Pripažintas geriausiu Lietuvos alpinistu 2003, 2006 m.

## Šaltiniai

## Nuorodos

* Saulius Vilius (''alpinizmo.vikis.lt'')
* Saulius Vilius Lietuvos sporto enciklopedijoje
Radkuvas

**Radkuvas** (; ) – miestelis pietvakarių Lenkijoje, Žemutinės Silezijos vaivadijoje, Klodzko apskrityje; Radkuvo valsčiaus administracinis centras. Miestelis išsidėstęs Klodzko slėnyje, Stolovės kalnų papėdėje, apie 20 km į šiaurės vakarus nuo Klodzko ir 83 km į pietvakarius nuo Vroclavo. Radkuvas yra netoli Čekijos sienos.

Iki 1945 m. buvo Vokietijos sudėtyje. Gyventojų 2,4 tūkst. (2006 m. duomenys).

## Istorija
Bažnyčia šioje vietovėje pirmąkart paminėta 1290 m., gyvenvietė akte paminėta 1328 m. Klozdko žemėje įsikūrusiai gyvenvietei miesto teises 1418 m. suteikė karalius Vaclovas IV Liuksemburgietis. Per kitus dešimtmečius miestelį nuniokojo husitų kariai ir vengrų pajėgos, vadovaujamos karaliaus Matiašo I Korvino.

Įkūrus Klodzkų apskritį, miestelyje pagrindine religija XVI a. tapo protestantizmas. Radkuvą taip pat paveikė Habsburgų monarchijoje kilusi kontrreformacija, jis vėl buvo nuniokotas Trisdešimtmečio karo metu. Po pirmojo Silezijos karo (1740–1742 m.) miestelis atiteko Prūsijai ir 1815 m. buvo prijungtas prie Silezijos provincijos. Vėlyvajame XIX a. šalia Viunšelburgo plytėjusiuose kloduose buvo išgaunamos smiltainio uolienos, kurios Oilengebirgsbano (*Eulengebirgsbahn*) geležinkeliu buvo gabenamos į Mitelšteiną. Po Antrojo pasaulinio karo Potsdamo susitarimo sąlygomis miestelis atiteko Lenkijos liaudies respublikai.
Mindaugas Ežerskis

**Mindaugas Ežerskis** (g. 1977 m. rugpjūčio 2 d.) – Lietuvos imtynininkas (graikų-romėnų imtynės, iki 96 kg), dalyvavo trijose olimpiadose, dabar – imtynių treneris.
2005 m. Europos imtynių čempionate Varnoje (Bulgarija) laimėjo bronzos medalį, o 2007 m. Pasaulio imtynių čempionate Baku (Azerbaidžanas) – sidabro medalį (pralaimėjo Gruzijos imtynininkui Ramazui Nozadzei.

## Pasirodymai olimpinėse žaidynėse
2000 m. vasaros olimpinėse žaidynėse Sidnėjuje ir 2004 m. žaidynėse Atėnuose M. Ežerskis, dalyvaudamas kategorijoje iki 96 kg, iškrito atrankinėse. Po 2004 m. olimpiados Ežerskis pasitobulino ir sėkmingai kovojo įvairiuose imtynių turnyruose. Laimėjęs sidabro medalį 2007 m. pasaulio imtynių čempionate Ežerskis automatiškai gavo vietą 2008 m. vasaros olimpiadoje Pekine. Iš rungtynių iškrito pirmame rate, pralaimėjęs Rusijos atstovui Aslanbekui Chuštovui (1-3). Kadangi A. Chuštovas pasiekė finalą, Ežerskis gavo galimybę dalyvauti susirėmimuose dėl bronzos medalio, tačiau pralaimėjo Kazachijos atstovui Asetui Mambetovui (4-5), užimdamas 7-tą vietą.

Dabar M. Ežerskis yra Lietuvos graikų-romėnų imtynių nacionalinės rinktinės treneris.

## Nuorodos

* Mindaugas Ežerskis Belgrade iškovojo Europos čempionato sidabro medalį!
Pinčuvas

**Pi̇̀nčuvas**  () – miestas pietų Lenkijoje, Švento Kryžiaus vaivadijoje, apie 40 km į pietus nuo Kelcų. Pinčuvo apskrities ir valsčiaus centras. Miestas įsikūręs Nidos upės slėnyje. Gyventojų 11,8 tūkst. (2006).

## Istorija

XII a. vietovėje eksploatuotas karjeras. Kalnakasiai tikėtina gyveno įtvirtinime (grade (*град*)), kuris buvo sugriautas 1241 m. įsiveržus mongolams. Pirmojoje XIV a. pusėje įtvirtinimo vietoje buvo pastatyta gotikinė pilis, o jos papėdėje susikūrė gyvenvietė, kuri iš pradžių buvo žinoma kaip *Piedziców*, *Pandziczów* (1470 m.) ar *Pyandzyczów*. Pavadinimas *Pińczów* imtas naudoti nuo XVI a. 1424 m. gyvenvietė priklausė Olesnickių šeimai, kuri čia įkūrė savo rezidenciją ir 1449 m. pastatė paulinų abatiją. 1428 m. rugsėjo 21 d. Liubline karalius Jogaila Pinčuvui suteikė miesto teises.

XVI a. viduryje Pinčuvas tapo vienu iš pagrindinių Mažosios Lenkijos regiono protestantų reformacijos centrų. Kalvinistas Mikalojus Olesnickis išvarė katalikų vienuolius iš Pinčuvo 1550 m. ir įkūrė kalvinistų centrą. Pinčuve 1558–1563 m. vertėjai vertė Bibliją į lenkų kalbą, kuri buvo atspausdinta Breste ir tapo žinoma kaip Bresto Biblija (kartais vadinama *Pinčuvo Biblija*).

1586 m. miestą įsigijo Krokuvos vyskupas Petras Myškovskis, kuris pradėjo kontrreformaciją. Myškovskių šeima perdažė pilį ir paskelbė ją savo rezidencija. Miestą juosė gynybinė siena, jis turėjo keturis vartus. Miestas buvo sugriautas 1657 m., Švedų tvano metu, o vėliau, Šiaurės karo metu, dar kartą nukentėjo nuo švedų, kurie jį užėmė; po Klišuvo mūšio čia trumpam buvo apsistojęs Švedijos karalius Karolis XII. Po ATR padalijimų, 1795 m., miestas atsidūrė Habsburgų monarchijos sudėtyje. 1815 m. tapo Rusijai pavaldžios Lenkijos Kongreso karalystės dalimi. XIX a. 3-ajame dešimtmetyje Pinčuve gyveno apie 4000 žmonių, 1867 m. buvo įkurta Pinčuvo apskritis, miestas priklausė Kelcų gubernijai.

Antrojoje Lenkijos Respublikoje Pinčuvas priklausė Kelcų vaivadijai. Pinčuvas buvo suniokotas vokiečiams įsiveržus į Lenkiją, beveik visi žydai, kurie sudarė 70 % miesto gyventojų, buvo išžudyti ar ištremti į naikinimo stovyklas. Pinčuve kilo sukilimas, kurio pasekoje 1944 m. liepą buvo įkurta Pinčuvo Respublika, apėmusi apie 1000 km² teritoriją ir gyvavusi iki rugpjūčio mėn. Sukilimo eigoje iš vietinio Gestapo kalėjimo buvo išlaisvinta šimtai lenkų.

## Miestų partnerystė
*  Bystržicė, Čekija
*  Svodinas, Slovakija
*  Tata, Vengrija

## Šaltiniai

## Literatūra
* Piotr Pawlina – Podziemni żołnierze wolności
* Bogdan Hillebrandt – Partyzantka na Kielecczyźnie 1939–1945
Pinčuvo apskritis

**Pinčuvo apskritis** () – apskritis pietų-centrinėje Lenkijoje, Švento Kryžiaus vaivadijoje.  Apskrities centras įsikūręs Pinčuvo mieste, kuris yra 40 km į pietus nuo regioninio centro Kelcų. Apskritis šiaurėje ribojasi su Kelcų apskritimi, rytuose su Busko apskritimi, pietuose su Kazimežos apskritimi, vakaruose su Mechuvo apskritimi ir šiaurės vakaruose su Jendžejuvo apskritimi.

## Istorija

Pinčuvo apskritis įkurta 1999 m. sausio 1 d., po Lenkijos vietos savivaldos reformos, priimtos 1998 m.

## Apskrities valsčiai

Apskrityje yra 5 valsčiai:
Klodzko apskritis

**Klodzko apskritis** () – apskritis pietvakarių Lenkijoje, Žemutinės Silezijos vaivadijoje. Apskrities centras įsikūręs Klodzko mieste. Apskritis šiaurės vakaruose ribojasi su Valbžycho apskritimi, šiaurėje su Dzeržoniuvo apskritimi ir šiaurės rytuose su Zombkovicių apskritimi. Iš rytų, pietų ir vakarų apskritis taip pat ribojasi su Čekija.

## Istorija

Klodzko apskritis įkurta 1999 m. sausio 1 d., po Lenkijos vietos savivaldos reformos, priimtos 1998 m.

## Apskrities valsčiai

Apskrityje yra 14 valsčių:
Vytautas Lalas

**Vytautas Lalas** (g. 1982 m. liepos 21 d. Mažeikiuose) – Lietuvos sportininkas galiūnas.

## Biografija

Gimė 1982 m. liepos 21 d. Mažeikiuose. Užaugo ir savarankiškai pradėjo sportuoti Laižuvoje. Galiūnų sportu domėtis pradėjo būdamas maždaug dvylikos metų. Atvykęs mokytis į Mažeikius, pradėjo lankyti jėgos klubą „Mažeikių švyturys“. Tik pradėjęs lankyti sporto klubą V. Lalas dominavo tarp rajono rankų lenkikų, o 2005 metais tapo absoliučiu Lietuvos rankų lenkimo ir jaunių galiūnų čempionu.

Klaipėdoje baigęs maisto technologijos mokslus, dėl finansinių priežasčių V. Lalas 2005 metais persikėlė į Airiją. Ten profesionalaus sporto neapleido, toliau treniravosi ir 2012 metais pasaulio galiūnų čempionate (World’s Strongest Man) laimėjo sidabrą, nusileido tik Ž. Savickui.

### Pasiekimai

* 2013 m. Arnold Strongman Classic 1 vieta
* 2012 m. Europos galiūnų čempionatas 2 vieta
* 2012 m. 2012 m. pasaulio galiūnų čempionatas 2 vieta
* 2011 m. 2011 m. pasaulio galiūnų čempionatas 6 vieta
* 2010 m. Lietuvos galiūnų čempionatas 1 vieta
* 2009 m. Lietuvos galiūnų čempionatas 3 vieta
* 2008 m. Pasaulio galiūnų komandinis čempionatas 2008 1 vieta
* 2005 m. Lietuvos galiūnų sporto jaunimo čempionatas 1 vieta

## Nuorodos

* Profilis www.galiunai.lt ;
* Airijoje gyvenantis galiūnas Vytautas Lalas: „Svarbiausias airių savaitės tikslas – prisigerti“ ;
* Čia tai debiutas – Vytautas Lalas laimėjo „Arnold Strongman Classic“ galiūnų varžybas .

## Šaltiniai
Rolandas Muraška

**Rolandas Muraška** (g. 1973 m. kovo 13 d.) – buvęs profesionalus tenisininkas iš Lietuvos. Jis buvo pirmas Lietuvos tenisininkas gavęs ATP reitingą (1993 m. liepos 26 d.). 259 savaites R. Muraška buvo pirmoji Lietuvos raketė.

## Šaltiniai
Lietuva (Maladečina)

**Lietuva** (, ) – kaimas vakarinėje Baltarusijos dalyje, Maladečinos rajone, Palačionių apylinkėje. Gyvenvietė šalyje pagarsėjusi atrastu dideliu monetų ir daiktų Litvos lobiu. Kaimas įsikūręs prie kelio Maladečina–Valažinas, už 3 km nuo Palačionių, 13 km nuo Maladečinos, 28 km nuo Valažino. Kaimo trobos išsidėsčiusios abipus kelio, apie 2 km atkarpoje, šalia Beržūnos upės pelkėto slėnio.

## Etimologija

Kaimas pirmą kartą paminėtas 1243 m. Lietuvos ir Palačionių pavadinimų kilmė siejama su šiose vietose senovėje ėjusia siena tarp Lietuvos Didžiosios Kunigaikštystės ir Polocko kunigaikštystės.

## Geležinkelis

Šiauriniu kaimo pakraščiu praeina dvikelio geležinkelio linija Maladečina–Lyda. Iki 1941 m. tai buvo vienkelis geležinkelis. Antrąjį kelią, vykstant Antrajam pasauliniam karui, 1941–1942 m. nutiesė Vokietija, kariuomenės pajėgų ir karinės technikos pervežimams į frontą. Pradžioje traukinys Maladečina–Lyda kaime nestodavo. 1990 m. Litvos kaime buvo įrengta traukinių stotelė.

Iš pietų pusės prie kaimo yra siauruko stotis. Tai durpių perkrovimo stotis, pastatyta 1955–1960 m. šalia veikusios durpių įmonės. Beržūnos slėnio pelkėje durpės buvo iškasamos iki dugno ir sandėliuojamos, po to pakraunamos į siauruko vagonus ir išvežamos. 2012 m. duomenimis, buvusio durpyno vietoje tyvuliavo ežerai ir duobės, dalis teritorijos sukultūrinta ir pritaikyta žemės ūkiui vystyti.

## Archeologija

XX a. paskutiniame dešimtmetyje vykdant kaimo pakraštyje kasimo darbus, buvo rastas lobis – senos monetos ir sidabrinis puošnus diržas, sudarytas iš ornamentais puoštų apvalių sidabrinių plokštelių. Maskvos Tretjakovo galerijos meno ekspertai aukštai įvertino radinį, priskirdami jį Vytautui Didžiajam. Kaip manyta, diržą jam padovanojo Chadži-Girėjus, Krymo chanas. tuo metu buvęs LDK sąjungininku. Vertingas radinys ne kartą keitė šeimininkus, buvo bandoma nesėkmingai parduoti aukcione (įvertintas 80 tūkst. JAV dol.). Vytauto diržas pripažintas muziejine ir valstybės vertybe, kuri negali būti išvežta už Baltarusijos ribų. Radiniu domėjosi ne tik vietos teisėsauga, bet ir Lietuvos diplomatai.

## Žymūs žmonės
* Konstantinas Choroševičius (*Константин Иванович Хорошевич*) – baltarusių dailininkas.

## Šaltiniai
Jauni ginklai

**Jauni ginklai** () – 1988 m. JAV sukurtas vesternas, pasakojantis apie garsų plėšiką ir kaubojų Bilį Kidą ir, istoriko Paulo Huttono nuomone, yra labiausiai tikroviškas iš visų, sukurtų apie Kidą .

1990 m. pasirodė šio filmo tęsinys Jauni ginklai 2.

## Pagrindiniai aktoriai
: *Aktorius – vaidmuo*
*Emilio Estevez – Bilis Kidas
*Kiefer Sutherland – Dokas Šurlokas  
*Lou Diamond Phillips – Chosė Chavezas  
*Charlie Sheen – Ričardas „Dikas“ Breveris  
*Casey Siemaszko – Čarlis Boudre 
* Dermont Mulroney – Styvas Styvensas
*Terence Stamp – Džonas Tanstalas 
*Jack Palance – Lorencas Merfis 
*Patrick Wayne – Patas Garetas
## Turinys

Keletas jaunų kaubojų dirba Džono Tanstalo rančoje. Pastarasis nesutaria su kaimynu airiu Lorencu Merfiu, su kuriuo konfliktai darosi vis aštresni. 

Tanstalas nusamdo karštakošį Bilį, bet perspėja nesivelti į konfliktus, nenorėdamas kraujo praliejimo. Tačiau netrukus Tanstalas nužudomas ir Bilis, nieko nelaukdamas, imasi vykdyti savo teisingumą. Dokas, Chosė, „Dikas“, Styvas ir Čarlis nenori turėti jokių reikalų su neprognozuojamu ir bebaimiu Biliu, tačiau paskelbta jų visų paieška verčia likti kartu ir mėginti išlikti. Iki tol jų būrio vadu buvusiam „Dikui“ Bilis meta iššūkį po to, kai jis laikraštyje klaidingai įvardijamas gaujos lyderiu.  Netrukus susidūrime su teisėsaugininkais „Dikas“ žūna ir Bilio autoritetas tampa neginčijamas, o į gaujos medžioklę įsitraukia ir būsimasis šerifas Patas Garetas.

## Apdovanojimai

## Šaltiniai
79-asis gvardijos raketų pulkas (TSRS)

**79-asis gvardijos Sevastopolio Raudonosios vėliavos ordino raketų pulkas** (), **79-asis raketų pulkas** (), taip pat *karinė dalis 18278* (), nuo 1978 m. – karinė dalis 19970 () – Tarybinės Armijos raketų pulkas, pradžioje įėjęs į 29-ąją gvardijos Vitebsko Lenino ir Raudonosios vėliavos ordinų raketų diviziją (Strateginė raketų kariuomenė, 50-oji raketų armija) ir dislokuotas Plungėje, o nuo 1978 m. dislokuotas Kirovo srities (RTFSR) miesto tipo gyvenvietėje Jurja ir įėjęs į 8-ąją Melitopolio Raudonosios vėliavos ordino raketų diviziją (31-oji raketų armija).

## Istorija
Naujai suformuotas 79-asis raketų pulkas (sudarytas iš 2 divizionų) į Plungę atvyko 1959 m. rudenį. Šis pulkas buvo suformuotas performavus 122-ąjį aviacijos pulką, priklausiusį Tolimosios aviacijos 43-ajai aviacijos armijai ir iki tol dislokuotą Umanėje (Ukraina). Naujai suformuotas pulkas buvo permokytas naudoti raketinius kompleksus su raketomis R-12 (8K63) Kapustin Jaro poligone. Apmokymo metu pulko kariai paleido 8 raketas R-2 (pirmas paleidimas – 1959 m. liepos 3 d.), 8 raketas R-12N (pirmas paleidimas 1959 m. rugsėjo 25 d.).

1960 m. gegužės 16 d. pulkas, turėjęs du antžeminius leidimo įrenginius, pradėjo kovinę tarnybą. Kartu imtas formuoti trečias divizionas su 4 šachtiniais įrenginiais raketoms R-12U. Buvo įrengtos šachtinės kovinės starto pozicijos. Taip buvo pastatyta Plokštinės raketų bazė. Trečiajam divizionui vadovavo majoras M. Belovas.

1962 m. 79-asis pulkas dalyvavo operacijoje „Anadyris“ – raketų ir kitos ginkluotės gabenime į Kubą.

Pulko divizionai nutraukė kovinį budėjimą 1978 m. kovo mėnesį ir buvo perkelti į 8-osios raketų divizijos pozicijų rajoną Kirovo srityje. Naujoje vietoje pulkas buvo apginkluotas judriaisiais raketų kompleksais 15P645K Pionier (*15П645К «Пионер»*; *РСД-10*). Kiekvienas divizionas turėjo po 3 leidimo įrenginius (viso pulke – 9 įrenginiai). Kovinis budėjimas pradėtas 1980 m. rugsėjo 30 d.

1984 m. rugpjūtį pulko kovinis budėjimas buvo nutrauktas ir pulkas perginkluotas nauju raketiniu kompleksu 15P158 Topol (*15П158 «Тополь»*). Budėjimas vėl pradėtas 1985 m. liepos 30 d.

Pulkas buvo išformuotas 2004 m.

## Vadai
* pulkininkas A. Kulajus (*А.Г. Кулай*)
* pulkininkas V. Besfamilnas (*В.Н. Бесфамильный*)
* pulkininkas V. Kolesničenka (*В. И. Колесниченко*)
* pulkininkas I Sidorovas (*И. С. Сидоров*)
* pulkininkas V Jaščiukas (*В. П. Ящук*)
* papulkininkis M. Romaniukas (*М. И. Романюк*)
* papulkininkis N. Solocha (*Н. И. Солоха*)
* papulkininkis I. Kulikovskis (*И. Ю. Куликовский*)
* majoras Ž. Budilovas (*Ж. Н. Будилов*)

## Nuorodos
* 29-я Гвардейская ракетная Витебская ордена Ленина Краснознаменная дивизия / сост. В.А. Гуров, Г.Ф. Дубровин, В.И Есин, В.П. Козлов, Е.И. Пароль. В.А. Рылов.; под общ. ред. кандидата военных наук, профессора, академика Академии военных наук РФ, члена-корреспондента Российской академии ракетных и артиллерийских наук, заслуженного работника высшей школы Российской Федерации полковника в отставке Н.К. Монахова. – Москва: ЦИПК РВСН, 2008. – 236 с.
Moje 3

**Moje 3** *(liet. Mano 3)* – Serbijos merginų grupė, kurios narės yra Mirna Radulovič, Nevena Božovič ir Sara Jovanovič. Jos atstovavo Serbijai 2013 m. Eurovizijoje Malmėje su daina „Ljubav je svuda“. Grupė dalyvavo pirmame pusfinalyje, bet į finalą nepateko.

## 2013 m. Eurovizija
Merginos atliko dainą "Ljubav je svuda" šalies nacionalinėje atrankoje "Beosong" (2013 m. kovo 2 d.) pusfinalyje ir sėkmingai pateko į finalą, kuris vyko kitą dieną. Už jas balsavo daugiau kaip 25 000 žiūrovų.

2013 m. kovo viduryje  buvo paskelbta, kad "Eurovizijoje" merginos atliks dainą pirmame konkurso pusfinalyje. Serbijos radijas ir televizija patvirtino, kad bus sukurta dainos versija kitomis kalbomis, be to, jos balandžio 13 d. dainavo "Eurovizijos" šventėje *(Eurovision In Concert)* Amsterdame.

## Diskografija

### Singlai
* 2013 – „Ljubav je svuda“

## Apdovanojimai
* 2013 – Barbara Dex apdovanojimas

## Taip pat skaitykite
* Eurovizijos dainų konkursas 2013 
* Serbija Eurovizijoje

## Nuorodos

* Daina „Ljubav je svuda“

|-